Poštovani,

Molimo vas da obavijestite srednje škole na vašem području da učenici koji ostvaruju i koriste pravo na su/financirani prijevoz vlakom temeljem Odluke Vlade, kao i do sada, mogu učeničke pretplatne/priključne karte kupiti od 1. do 5. u mjesecu.

U dane do kupnje nove pretplatne karte, tj. do 5. u mjesecu (uključivo) učenici mogu koristiti mjesečnu pretplatnu kartu iz prošlog mjeseca. Nakon navedenog roka učenici iznimno mogu kupiti samo su/financirane mjesečne, polumjesečne, odnosno pojedinačne karte za dane pohađanja praktične nastave i vježbi te stručne prakse, uz obaveznu POTVRDU s upisanim danima obavljanja praktične nastave, vježbe ili stručne prakse u mjesecu.

Ako je učenik u periodu od 01. do 05. u mjesecu bolestan ili iz nekog drugog razloga spriječen osobno kupiti kartu, roditelj ili član uže obitelji uz predočenje valjane iskaznice, može kupiti prijevoznu kartu za učenika.

U svrhu izvršenja obaveze prema Ministarstvu znanosti obrazovanja i sporta prilikom kupnje sufinanciranih karata potreban je OIB učenika pa apeliramo da učenici imaju kod sebe prilikom kupnje karte osobni dokument ili zdravstvenu iskaznicu iz koje je isti vidljiv.

Molimo da s navedenim upoznate svoje učenike koji koriste prijevoz vlakom.

S poštovanjem,

PRODAJA I MARKETING

HŽ Putnički prijevoz d.o.o., Strojarska cesta 11, Zagreb, www.hzpp.hr, prodaja@hzpp.hr